ცვლილება დამტკიცებულია

შპს სასწავლო უნივერსიტეტ გეომედის

აკადემიური საბჭოს სხდომაზე: ოქმი #13

„ 22 “ 12 2017წ.

რექტორი: მარინა ფირცხალავა

**შპს** **სასწავლო უნივერსიტეტ გეომედის**

**საგამოცდო ცენტრის დებულება**

**I. ზოგადი დებულებანი**

1.1. შპს სასწავლო უნივერსიტეტ გეომედის საგამოცდო ცენტრი წარმოადგენს სტრუქტურულ

ქვედანაყოფს.

1.2. საკუთარი კომპეტენციის ფარგლებში ცენტრი მოქმედებს უნივერსიტეტის წესდების,

აკადემიური საბჭოს დადგენილებების, რექტორის ინდივიდუალური ადმინისტრაციულ-

სამართლებრივი აქტებისა და წინამდებარე დებულების საფუძველზე.

1.3. ცენტრი, თავისი კომპეტენციის ფარგლებში ანგარიშვალდებულია რექტორის წინაშე.

**II. ცენტრის მიზნები, ამოცანები და უფლებამოსილებანი**

2.1. ცენტრის მიზანია:

შპს სასწავლო უნივერსიტეტ გეომედში ერთიანი შიდა საგამოცდო სისტემის შექმნა, რომელიც უზრუნველყოფს სტუდენტთა ცოდნის, უნარებისა და კომპეტენციების გამჭვირვალე, ობიექტურ და სამართლიან შეფასებას, რითაც ხელს შეუწყობს უნივერსიტეტის სწავლის ხარისხის ამაღლებას.

2. 2. ცენტრის ამოცანებია:

ა) უნივერსიტეტში სწავლების ორივე საფეხურის შუალედური, დასკვნითი და

დამატებითი გამოცდების ორგანიზება;

ბ) გამოცდების მატერიალური ბაზის (საგამოცდო ოთახები, ტექნიკური აღჭურვილობა და

სხვა) მოწყობა და შესაბამისობის კონტროლი.

გ) გამოცდების ორგანიზაციული მართვა და მათი მიმდინარეობის მონიტორინგი.

2.3. ცენტრის უფლებამოსილებანი:

ა) ცენტრი ამუშავებს გამოცდების ერთიან კონცეპტუალურ, მეთოდურ და

ორგანიზაციულ სისტემას.

ბ) გამოითხოვს ფაკულტეტებიდან ყველა სახის ინფორმაციას, რომელიც უკავშირდება

შუალედური, დასკვნითი და დამატებითი გამოცდების ჩატარების განრიგს;

გ) გამოცდებამდე ორი კვირით ადრე სასწავლო კურსის განმახორცილებელთაგან იბარებს

საგამოცდო საკითხებს და ტექნიკურად უზრუნველყოფს გამოცდების ჩატარებას

აღნიშნული საკითხების გამოყენებით.

დ) ხარისხის უზრუნველყოფის სამსახურთან შეთანხმებით, საჭიროების შემთხვევაში,

ნიშნავს დამკვირვებელთა ჯგუფს გამოცდებზე დასასწრებად და დასამტკიცებლად

წარუდგენს აკადემიურ საბჭოს;

ე) თითოეულ სტუდენტს ანიჭებს საიდენტიფიკაციო ნომერს, რომელიც გამოიყენება

წერითი გამოცდისას ან ტესტირებისას, აგრეთვე, საბოლოო შედეგების გამოქვეყნებისას;

ვ) გამოცდების ჩატარების პროცედურულ საკითხებზე შემოსულ საჩივრებს განიხილავს

შესაბამის ფაკულტეტის დეკანთან ერთად.

ზ) ახორციელებს კანონმდებლობით, რექტორის ინდივიდუალური ადმინისტრაციულ-

სამართლებრივი აქტებით, აკადემიური საბჭოს დადგენილებით კანონმდებლობის

საფუძველზე განსაზღვრულ სხვა უფლებებსა და მოვალეობებს.

**III. ცენტრის ორგანიზაციული სტრუქტურა და მართვა**

3.1. ცენტრის საქმიანობას წარმართავს ხელმძღვანელი და სპეციალისტები. ცენტრის ხელმძღვანელს თანამდებობაზე ნიშნავს და ათავისუფლებს უნივერსიტეტის რექტორი. სპეციალისტებს, ცენტრის ხელმძღვანელის რეკომენდაციით, თანამდებობაზე ნიშნავს და ათავისუფლებს უნივერსიტეტის რექტორი.

3.2. ცენტრის ხელმძღვანელი თავისი კომპეტენციის ფარგლებში:

ა) ხელმძღვანელობს და წარმართავს ცენტრის საქმიანობას;

ბ) პასუხისმგებელია ცენტრის წინაშე დასმული მიზნებისა და ამოცანების

შესრულებაზე;

გ) გამოცდებთან დაკავშირებული ოპერატიული საკითხების თაობაზე ურთიერთობს

რექტორთან, ფაკულტეტების დეკანებთან და ხარისხის უზრუნველყოფის სამსახურთან.

დ) პასუხისმგებელია საგამოცდო შედეგების დროულად გამოქვეყნებაზე;

ე) პასუხისმგებელია საგამოცდო საკითხების კონფიდენციალურობასა და საგამოცდო

საკითხების ელექტრონული ბაზების შექმნაზე.

ვ) ანაწილებს მოვალეობებს და აძლევს მითითებებს ცენტრის სპეციალისტებს.

ზ) ყოველი სასწავლო წლის ბოლოს გაწეული მუშაობის შესახებ წარუდგენს ანგარიშს

აკადემიურ საბჭოს.

3.3. ცენტრის სპეციალისტი:

ა) ასრულებს საგამოცდო ცენტრის ხელმძღვანელის დავალებებსა და მითითებებს საკუთარი

კომპეტენციის ფარგლებში;

ბ) აქვს კომუნიკაცია სასწავლო კურსის განმახორციელებლებთან საგამოცდო მასალების

დროული მიწოდებისა და დამუშავების მიზნით.

გ) უზრუნველყოფს საგამოცდო დარბაზში გამოცდისთვის შესაფერის გარემოს.

**IV. გამოცდების ჩატარების წესი**

1. შუალედური და დასკვნითი გამოცდები ჩატარდება უნივერსიტეტის საგამოცდო ცენტრში;
2. საგამოცდო რეგისტრაცია იწყება გამოცდის დაწყებამდე 10 წუთით ადრე. რეგისტრაციის დრო არ შედის საგამოცდო დროში;
3. დაუშვებელია გამოცდაზე სხვა პირის დახმარება, სხვისგან დახმარების მიღება, ან მისი მცდელობა ან სხვა პირის ხელშეწყობა დახმარების მისაღებად;
4. სტუდენტის მიერ საგამოცდო შედეგების გასაჩივრება შესაძლებელია წერილობით. სტუდენტმა უნდა მიმართოს განცხადებით დეკანატს. დეკანი ვალდებულია 3 სამუშაო დღეში განიხილოს საჩივარი სასწავლო კურსის განმახორციელებელთან ერთად და მიიღოს გადაწყვეტილება აღნიშნული შეფასების შეცვლა/შენარჩუნების თაობაზე. ნებისმიერი გადაწ­ყვეტილება იმავე დღეს ეცნობოს სტუდენტს. თუ სტუდენტს არ დააკმაყოფილებს მიღებული გადაწყვეტილება, მას უფლება აქვს მოითხოვოს ნაშრომი გადაეგზავ­ნოს სასწავლო კურის სხვა სპეციალისტს ხელახალი შეფასების მიზნით. ხელახალი შეფასების საბოლოო შედეგი სტუდენტს უნდა ეცნობოს საგამოცდო პერიოდში, ისე რომ არ დაირღვეს სტუდენტის ინტერესი.